CELEX: 32013R0183
Language: sl
Date: 2013-03-04 00:00:00
Title: Uredba Komisije (EU) št. 183/2013 z dne 4. marca 2013 o spremembi Uredbe (ES) št. 1126/2008 o sprejetju nekaterih mednarodnih računovodskih standardov v skladu z Uredbo (ES) št. 1606/2002 Evropskega parlamenta in Sveta glede Mednarodnega standarda računovodskega poročanja 1  Besedilo velja za EGP

5.3.2013   
            
            
               SL
            
            
               Uradni list Evropske unije
            
            
               L 61/6
            
         UREDBA KOMISIJE (EU) št. 183/2013
   z dne 4. marca 2013
   o spremembi Uredbe (ES) št. 1126/2008 o sprejetju nekaterih mednarodnih računovodskih standardov v skladu z Uredbo (ES) št. 1606/2002 Evropskega parlamenta in Sveta glede Mednarodnega standarda računovodskega poročanja 1
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1606/2002 Evropskega parlamenta in Sveta z dne 19. julija 2002 o uporabi mednarodnih računovodskih standardov (1), zlasti člena 3(1) Uredbe,
   ob upoštevanju naslednjega:
   
               (1)
            
            
               Z Uredbo Komisije (ES) št. 1126/2008 (2) so bili sprejeti nekateri mednarodni standardi in pojasnila, ki so obstajali 15. oktobra 2008.
            
         
               (2)
            
            
               Upravni odbor za mednarodne računovodske standarde je 13. marca 2012 objavil spremembe Mednarodnega standarda računovodskega poročanja (MSRP) 1 Prva uporaba Mednarodnih standardov računovodskega poročanja – Državna posojila (v nadaljnjem besedilu: spremembe MSRP 1). Spremembe MSRP 1 obravnavajo posojila, prejeta od držav po obrestni meri, ki je nižja od tržne, cilj sprememb pa je podjetja, ki prvikrat uporabljajo MSRP, oprostiti polne uporabe za nazaj pri prehodu na MSRP. Spremembe MSRP 1 tako dodajajo izjemo k uporabi MSRP za nazaj, ki zahteva, da podjetja, ki prvikrat uporabljajo MSRP, uporabijo zahteve Mednarodnega računovodskega standarda (MRS) 39 Finančni instrumenti: pripoznavanje in merjenje ter MRS 20 Obračunavanje državnih podpor in razkrivanje državne pomoči za naprej za državna posojila, ki so obstajala na dan prehoda na MSRP.
            
         
               (3)
            
            
               Ta uredba potrjuje spremembe MSRP 1. Ta standard vsebuje nekatera sklicevanja na MSRP 9, ki se trenutno ne more uporabljati, ker ga Unija še ni sprejela. Zato bi vsako sklicevanje na MSRP 9 v Prilogi k tej uredbi moralo pomeniti sklicevanje na MRS 39 Finančni instrumenti: pripoznavanje in merjenje.
               
            
         
               (4)
            
            
               Posvetovanje s skupino tehničnih strokovnjakov Evropske svetovalne skupine za računovodsko poročanje (EFRAG) potrjuje, da spremembe MSRP 1 izpolnjujejo tehnična merila za sprejetje, določena v členu 3(2) Uredbe (ES) št. 1606/2002.
            
         
               (5)
            
            
               Uredbo (ES) št. 1126/2008 bi bilo zato treba ustrezno spremeniti.
            
         
               (6)
            
            
               Ukrepi, predvideni s to uredbo, so skladni z mnenjem Računovodskega regulativnega odbora –
            
         SPREJELA NASLEDNJO UREDBO:
   Člen 1
   1.   V Prilogi k Uredbi (ES) št. 1126/2008 se Mednarodni standard računovodskega poročanja (MSRP) 1 Prva uporaba Mednarodnih standardov računovodskega poročanja spremeni, kot je navedeno v Prilogi k tej uredbi.
   2.   Vsako sklicevanje na MSRP 9 v Prilogi k tej uredbi pomeni sklicevanje na MRS 39 Finančni instrumenti: pripoznavanje in merjenje.
   
   Člen 2
   Posamezno podjetje začne spremembe iz člena 1(1) uporabljati najkasneje z začetkom prvega poslovnega leta, ki se prične 1. januarja 2013 ali kasneje.
   Člen 3
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 4. marca 2013
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 243, 11.9.2002, str. 1.
   
      (2)  UL L 320, 29.11.2008, str. 1.
   
      PRILOGA
      
         MEDNARODNI RAČUNOVODSKI STANDARDI
      
      
                  
                     MSRP 1
                  
               
               
                  
                     MSRP 1 Prva uporaba Mednarodnih standardov računovodskega poročanja – Državna posojila
                     
                  
               
            „Razmnoževanje je dovoljeno znotraj Evropskega gospodarskega prostora. Vse obstoječe pravice zunaj EGP, z izjemo pravice do razmnoževanja za osebno ali drugo pošteno uporabo, so pridržane. Dodatne informacije so na voljo na spletni strani UOMRS www.iasb.org.“
      
         Spremembe MSRP 1 Prva uporaba Mednarodnih standardov računovodskega poročanja
         
      
      
         
            Državna posojila
         
      
      Dodata se 39.N in 39.O člen ter spremeni B1. člen.
      
                  39N
               
               
                  
                     Državna posojila (spremembe MSRP 1); objavljeno marca 2012; dodajo se B1.(f) člen in B10.–B12. člen. Podjetje te člene uporablja za letna obdobja, ki se začnejo 1. januarja 2013 ali pozneje. Uporaba pred tem datumom je dovoljena.
               
            
                  39O
               
               
                  B10. in B11. člen se sklicujeta na MSRP 9. Če podjetje uporablja ta MSRP, vendar še ne uporablja MSRP 9, vsako sklicevanje na MSRP 9 v B10. in B11. členu pomeni sklicevanje na MRS 39 Finančni instrumenti: pripoznavanje in merjenje.
               
            
                  B1
               
               
                  Podjetje uporablja naslednje izjeme:
                  
                              (a)
                           
                           
                              odprava pripoznanja finančnih sredstev in finančnih obveznosti (B2. in B3. člen),
                           
                        
                              (b)
                           
                           
                              obračunavanje varovanja pred tveganjem (B4.–B6. člen),
                           
                        
                              (c)
                           
                           
                              neobvladujoči deleži (B7. člen),
                           
                        
                              (d)
                           
                           
                              razvrstitev in merjenje finančnih sredstev (B8. člen),
                           
                        
                              (e)
                           
                           
                              vgrajeni izpeljani finančni instrumenti (B9. člen) in
                           
                        
                              (f)
                           
                           
                              državna posojila (B10.–B12. člen).
                           
                        
            Za B9. členom se dodajo naslov in B10.–B12. člen.
      
         Državna posojila
      
      
                  B10
               
               
                  Podjetje, ki prvikrat uporablja MSRP, vsa prejeta državna posojila razvrsti kot finančno obveznost ali kapitalski instrument v skladu z MRS 32 Finančni instrumenti: predstavljanje. Razen kot je dovoljeno v B11. členu, podjetje, ki prvikrat uporablja MSRP, zahteve MSRP 9 Finančni instrumenti in MRS 20 Obračunavanje državnih podpor in razkrivanje državne pomoči uporablja za naprej za na datum prehoda na MSRP obstoječa državna posojila ter ne pripozna ustrezne koristi državnega posojila z obrestno mero, nižjo od tržne, kot državno podporo. Zato podjetje, ki prvikrat uporablja MSRP, če na podlagi prejšnjih splošno sprejetih računovodskih načel ni pripoznavalo in merilo državnega posojila z obrestno mero, nižjo od tržne, skladno z zahtevami MSRP, knjigovodsko vrednost posojila na datum prehoda na MSRP, določeno v skladu s prejšnjimi splošno sprejetimi računovodskimi načeli, uporabi kot knjigovodsko vrednost posojila v začetnem izkazu finančnega položaja po MSRP. Podjetje za merjenje takšnih posojil po datumu prehoda na MSRP uporablja MSRP 9.
               
            
                  B11
               
               
                  Podjetje lahko kljub B10. členu uporablja zahteve MSRP 9 in MRS 20 za nazaj za vsa državna posojila, odobrena pred datumom prehoda na MSRP, če so bili podatki, ki so potrebni za takšno uporabo, pridobljeni pri začetnem obračunavanju posojila.
               
            
                  B12
               
               
                  Zahteve in navodila v B10. in B11. členu podjetju ne preprečujejo uporabe izjem, opisanih v D19.–D19.D členu v zvezi z določitvijo prej pripoznanih finančnih instrumentov po pošteni vrednosti skozi poslovni izid.